สมาคมประกันฯเผยยอดคนสอบตัวแทนลด8.2%
สมาคมประกันชีวิตไทยเปิดเผยว่าการสอบตัวแทนประกันชีวิต 11 เดือน 1.22 แสนคน ลดลง&nbsp; 8.20%
20 ธ.ค. 2553

สมาคมประกันชีวิตไทยเปิดเผยว่าการสอบตัวแทนประกันชีวิต 11 เดือน 1.22 แสนคน ลดลง  8.20%
นางบุษรา อึ๊งภากรณ์ ผู้อำนวยการสมาคมประกันชีวิตไทย เปิดเผยว่า ในระยะเวลา 11 เดือนที่ผ่านมา ตั้งแต่ 1 ม.ค. ถึง 30 พ.ย. 2553 มีผู้สมัครสอบรวมทั้งสิ้น 1.22 แสนคน ลดลงระยะเดียวกันของปีก่อนซึ่งมีผู้สมัครสอบ 1.33 แสนคน จำนวน  1.09 หมื่นคน หรือ 8.20% ในจำนวนนี้มีผู้เข้าสอบ 8.99 หมื่นคน และสอบผ่าน 5.74 หมื่นคนหรือ 63.85% ของผู้เข้าสอบ  
ทั้งนี้ เฉพาะเดือนพ.ย. 2553 นี้ มีผู้สมัครสอบความรู้เพื่อขอรับใบอนุญาตเป็นตัวแทนประกันชีวิต ทั่วประเทศ จำนวน 1.09 หมื่นคน ลดลงจากเดือนพ.ย. 2552 ซึ่งมีผู้สมัครสอบ 1.19 หมื่นคน ลดลงจำนวน 1,006 คนหรือในอัตรา 8.38% ในจำนวนของผู้สมัครสอบดังกล่าวมีผู้เข้าสอบ 7,940 คน และสอบผ่าน 4,911 คน หรือ 61.85% ของผู้เข้าสอบ โดยแยกเป็นการสมัครสอบด้วยระบบคอมพิวเตอร์    5,389 คน เข้าสอบ 4,473 คน สอบผ่าน 2,909 คน หรือ 65.03% ของผู้เข้าสอบ และสมัครสอบด้วยระบบกระดาษ 5,596 คน เข้าสอบ 3,467 คน สอบผ่าน 2,002 คน หรือ 57.74% ของผู้เข้าสอบ
สำหรับจังหวัดที่มีผู้สมัครสอบสูงสุด 5 อันดับแรกของทั่วประเทศ  คือ อันดับที่ 1 กรุงเทพมหานคร มีผู้สมัครสอบ 5,203  คน อันดับที่ 2  เชียงใหม่ มีผู้สมัครสอบ 701 คน  อันดับที่ 3 ขอนแก่น มีผู้สมัครสอบ 588 คน  อันดับที่ 4 ชลบุรี มีผู้สมัครสอบ 327 คน และอันดับที่ 5 สงขลา มีผู้สมัครสอบ 260 คน